Proposta għal direttiva tal-Parlament Ewropew u tal-Kunsill dwar markar statutorju għal vetturi bil-mutur b'żewġ jew tliet roti (Verżjoni kkodifikata) /* KUMM/2008/0318 finali - COD 2008/0099 */





[pic] | KUMMISSJONI TAL-KOMUNITAJIET EWROPEJ | Brussel 26.5.2008 KUMM(2008) 318 finali 2008/0099 (COD) Proposta għal DIRETTIVA TAL-PARLAMENT EWROPEW U TAL-KUNSILL dwar markar statutorju għal vetturi bil-mutur b'żewġ jew tliet roti (Verżjoni kkodifikata)(preżentata mill-Kummissjoni) MEMORANDUM TA’ SPJEGAZZJONI 1. Fl-isfond ta’ Ewropa għall-poplu, il-Kummissjoni tisħaq li tissimplifika u tiċċara l-liġi tal-Komunità sabiex tkun iktar ċara u iktar aċċessibbli liċ-ċittadin komuni u b’hekk toffrilu aktar opportunitajiet u ċ-ċans li juża d-drittijiet speċifiċi li tagħtih. Ma jistax jintlaħaq dan il-għan sakemm il-bosta dispożizzjonijiet li ġew emendati ħafna drabi b’mod sostanzjali, jibqgħu imferxin bejn l-att oriġinali u atti segwenti li jemendaw l-oriġinali. Hemm bżonn għalhekk ta’ riċerka mdaqqsa li tqabbel ħafna atti differenti ma’ xulxin sabiex jiġu identifikati r-regoli preżenti. Għalhekk hu essenzjali li ssir kodifikazzjoni ta’ regoli li ġew emendati ta’ sikwit sabiex il-liġi tal-Komunità tkun ċara u trasparenti. 2. Għalhekk fl-1 ta’ April 1987 il-Kummissjoni ddeċidiet[1] li tordna lill-persunal tagħha li kull att leġislattiv għandu jiġi kkodifikat wara mhux iktar minn għaxar emendi, u tenfasizza li din hi kundizzjoni minima u li d-dipartimenti għandhom jippruvaw li jikkodifikaw it-testi li huma responsabbli għalihom anke wara inqas emendi biex jiżguraw li r-regoli tal-Komunità huma ċari u jinftiehmu malajr. 3. Il-Konklużjonijiet tal-Presidenza tal-Kunsill Ewropew ta’ Edinburgu (Diċembru 1992) ikkonfermaw dan[2], waqt li saħqu l-importanza tal- kodifikazzjoni għaliex tagħti ċertezza għal-liġi applikabbli. Il-kodifikazzjoni għandha sseħħ skond il-proċedura normali leġislattiva tal-Komunità. Għalkemm l-ebda bidla sostanzjali ma tista ssir lill-atti li jiġu kkodifikati , il-Parlament Ewropew, il-Kunsill u l-Kummissjoni qablu permezz ta’ ftehim interistituzzjonali ta’ l-20 ta’ Diċembru 1994 li jistgħu jużaw proċedura mgħaġġla għall-adozzjoni bikrija ta’ atti ta’ kodifikazzjoni. 4. L-għan ta’ din il-proposta hu li sseħħ il-kodifikazzjoni tad-Direttiva tal-Kunsill 93/34/KEE ta’ l-14 ta’ Ġunju 1993 dwar markar statutorju għal vetturi bil-mutur b'żewġ jew tliet roti[3]. Id-Direttiva l-ġdida tissupera lill-atti varji inkorporati fiha[4]; din il-proposta żżomm il-kontenut kollu ta’ l-atti li qed jiġu kkodifikati u għalhekk kull ma tagħmel hu li tgħaqqadhom bl-emendi formali biss kif meħtieġ mill-eżerċizzju ta’ kodifikazzjoni nnifsu. 5. Il-proposta tal- kodifikazzjoni nħasbet a bażi ta’ konsolidazzjoni preliminarja fl-ilsna kollha uffiċjali tad-Direttiva 93/34/KEE u ta’ l-atti li jemendawha, magħmula mill-Uffiċċju għall-Pubblikazzjonijiet Uffiċjali tal-Komunitajiet Ewropej permezz ta’ sistema ta’ pproċessar ta’ data . Fejn l-artikoli ngħataw numri ġodda, il-korrelazzjoni bejn in-numri ġodda u qodma tidher fit-tabella misjuba fl-Anness III tad-Direttiva kkodifikata. ê 93/34/KEE (adattat) 2008/0099 (COD) Proposta għal DIRETTIVA TAL-PARLAMENT EWROPEW U TAL-KUNSILL dwar markar statutorju għal vetturi bil-mutur b'żewġ jew tliet roti (test b’rilevanza ŻEE) IL-PARLAMENT EWROPEW U L-KUNSILL TA’ L-UNJONI EWROPEA, Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu Ö 95 Õ tiegħu, Wara li kkunsidraw il-proposta mill-Kummissjoni, Wara li kkunsidraw l-opinjoni tal-Kumitat Ekonomiku u Soċjali Ewropew[5], Mixjin skond il-proċedura mniżżla fl-Artikolu 251 tat-Trattat[6], Billi: ê (1) Id-Direttiva tal-Kunsill 93/34/KEE ta’ l-14 ta’ Ġunju 1993 dwar markar statutorju għal vetturi bil-mutur b'żewġ jew tliet roti dwar[7] ġiet emendata kemm-il darba[8] b’mod sostanzjali. Għal iktar ċarezza u razzjonalità, l-imsemmija Direttiva għandha tiġi kkodifikata. ê 1999/25/KE premessa 1 (adattat) (2) Ö Id-Direttiva 93/34/KEE hija waħda mid-Direttivi separati tas-sistema ta’ l-approvazzjoni tat-tip KE msemmija fil-Direttiva tal-Kunsill 92/61/KEE, kif sostitwita bid-Direttiva tal-Parlament Ewropew u tal-Kunsill 2002/24/KE tat-18 ta’ Marzu 2002 li għandha x'taqsam ma’ l-approvazzjoni tat-tip ta' vetturi bil-mutur b'żewġ roti jew bi tlieta u li tħassar id-Direttiva tal-Kunsill 92/61/KEE[9] u li stabilixxiet preskrizzjonijiet tekniċi dwar id-disinn u l-kostruzzjoni ta’ vetturi bil-mutur b'żewġ roti jew bi tlieta rigward l-immarkar statutorju. Dawn il-preskrizzjonijiet tekniċi huma dwar l-approssimazzjoni tal-liġijiet ta’ l-Istati Membri sabiex jippermettu l-applikazzjoni tal-proċedura ta’ l-approvazzjoni tat-tip KE stabbilita fid-Direttiva 2002/24/KE għal kull tip ta’ vettura. Għalhekk id-dispożizzjonijiet imsemmija fid-Direttiva 2002/24/KE dwar dwar sistemi ta’ vetturi, komponenti u unitajiet tekniċi separati japplikaw għal din id-Direttiva. Õ ê 93/34/KEE premessa 6 (adattat) (3) Fir-rigward ta' markar statutorju applikabbli għal vetturi bil-mutur b'żewġ roti jew tlieta, din id-Direttiva m’għandhiex iżżomm lil ċerti Stati Membri milli jżommu, fuq bażi mhux diskriminatorja, dispożizzjonijiet speċifiċi mandatarji bi l-għan li japplikaw regolamenti tat-traffiku, kemm-il darba dawn il-ħtiġiet speċifiċi jikkonċernaw l-użu ta' dawn il-vetturi u ma jinvolvux xi modifikazzjonijiet fil-kostruzzjoni tagħhom li x'aktarx joħolqu ostaklu għall-approvazzjoni tat-tip tal-Komunità ta' din it-tip ta' vettura. ê (4) Din id-Direttiva għandha tkun bla ħsara għall-obbligi ta’ l-Istati Membri rigward il-limiti ta’ żmien għat-traspożizzjoni fil-liġi nazzjonali u l-applikazzjoni tad-Direttivi mniżżla fl-Anness II, Parti B, ê 93/34/KEE ADOTTAW DIN ID-DIRETTIVA: ê 93/34/KEE (adattat) Artikolu 1 Din id-Direttiva tapplika għall-markar statutorju għal kull tip ta' vettura kif definita fl-Artikolu 1 tad-Direttiva Ö 2002/24/KE Õ. Artikolu 2 Il-proċedura għall-għoti ta' approvazzjoni tat-tip tal-komponent KE dwar markar statutorju għal tip ta' vettura bil-mutur b'żewġ roti jew tlieta u l-kondizzjonijiet li jirregolaw il-moviment liberu ta' dawn il-vetturi għandhom ikunu stabbiliti fil-Kapitoli II u III tad-Direttiva Ö 2002/24/KE Õ. Artikolu 3 Ö L-emendi meħtieġa biex ikunu adattati l-ħtiġiet ta’ l-Anness I ta’ din id-Direttiva sabiex tieħu kont tal-progress tekniku għandhom jiġu adottati skond il-proċedura msemmija fl-Artikolu [13(3) tad-Direttiva tal-Kunsill 70/156/KEE[10]]. Õ Artikolu 4 1. L-Istati Membri ma jistgħux, għal raġunijiet marbuta ma' markar statutorju, jipprojbixxu d-dħul inizjali fis-servizz ta' vetturi li huma konformi ma' din id-Direttiva. 2. L-Istati Membri għandhom jikkomunikaw lill-Kummissjoni t-testi tad-dispożizzjonijiet Ö prinċipali Õ tal-liġi nazzjonali li Ö huma Õ jadottaw fil- Ö qasam kopert Õ Ö minn Õ din id-Direttiva. ê Artikolu 5 Id-Direttiva 93/34/KEE, kif emendata mid-Direttivi mniżżla fl-Anness II, Parti A hi mħassra, bla ħsara għall-obbligi ta’ l-Istati Membri rigward il-limiti ta’ żmien għat-trasposizzjoni fil-liġi nazzjonali u l-applikazzjoni tad-Direttivi mniżżla fl-Anness II, Parti B. Referenzi għad-Direttiva mħassra għandhom jinftiehmu bħala referenzi għal din id-Direttiva u għandhom jinqraw skond it-tabella ta’ korrelazzjoni fl-Anness III. Artikolu 6 Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha fil- Ġurnal Uffiċjali ta’ l-Unjoni Ewropea . Għanda tapplika minn […]. ê 93/34/KEE Artikolu 7 Din id-Direttiva hi indirizzata lill-Istati Membri. Magħmula fi Brussel, Għall-Parlament Ewropew Għall-Kunsill Il-President Il-President […] […] ê 93/34/KEE ANNESS I ĦTIĠIET DWAR IL-MARKAR STATUTORJU GĦAL VETTURI BIL-MUTUR B'ŻEWĠ ROTI JEW TLIETA 1. ĠENERALI 1.1. Il-vetturi kollha għandhom jirċievu pjanċa u markar kif deskritt hawn taħt. Dik il-pjanċa u dak l-immarkar għandhom ikunu mwaħħla mill-manufattur jew rappreżentant awtorizzat tiegħu. 2. PJANĊA TAD-DATA TAL-MANUFATTUR 2.1. Pjanċa tad-data tal-manufattur, li mudell tagħha jidher fl-Appendiċi 1 trid tkun imwaħħla sewwa, f'punt faċilment aċċessibbli, ma' parti li normalment aktarx ma tinbidilx waqt l-użu; trid tkun tinqara faċilment u jkun fiha l-informazzjoni li ġejja f'forma li ma titħassarx, fl-ordni li ġejja: 2.1.1. isem il-manufattur; ê 93/34/KEE (adattat) 2.1.2. marka ta' approvazzjoni tat-tip KE kif deskritta fl-Artikolu 8 tad-Direttiva Ö 2002/24/KE Õ; 2.1.3. in-numru ta' identifikazzjoni tal-vettura (VIN); ê 1999/25/KE Art. 1 u Anness pt. 1 2.1.4. il-livell ta' ħoss statiku: … dB(A) … min−1. ê 93/34/KEE 2.2. Il-marka ta' approvazzjoni tat-tip kif meħtieġa mill-punt 2.1.2., il-valur tal-livell tal-ħoss statiku u n-numru ta' dawra/minuta kif meħtieġa mill-punt 2.1.4. mhumiex inklużi fl-approvazzjoni tat-tip tal-komponent KE ta' markar statutorju. Madankollu, dawk il-biċċiet ta' informazzjoni jridu jkunu mwaħħla mal-vetturi kollha manufatturati b'mod konformi mat-tip li ġie approvat. 2.3. Il-manufatturi jistgħu jwaħħlu informazzjoni addizzjonali taħt jew maġenb il-markar statutorju, 'l barra minn rettangolu mmarkat b'mod ċar li jkun fih biss l-informazzjoni meħtieġa mill-punti 2.1.1 sa 2.1.4. (ara Appendiċi 1). 3. NUMRU TA' IDENTIFIKAZZJONI TAL-VETTURA In-numru ta' identifikazzjoni tal-vettura jikkonsisti minn kombinazzjoni strutturata ta' karattri mogħtija lil kull vettura mill-manufattur tagħhom. L-iskop tiegħu huwa li jagħmilha possibbli li kull vettura tkun identifikata mingħajr ambigwità permezz tal-manufattur tagħha - mingħajr il-ħtieġa ta' xi informazzjoni oħra - għal perjodu ta' 30 sena. L-identifikazzjoni trid tilħaq dawn il-ħtiġijiet: 3.1. in-numru ta' identifikazzjoni tal-vettura jrid jidħol fil-pjanċa tad-data tal-manufattur. Irid ukoll ikun martellat jew ippanċjat b'tali mod li jkun evitat li jitħassar jew jinbidel fuq ix- chassis jew frame f'punt li jista' jkun faċilment aċċessibbli, u jrid ikun fuq in-nofs tal-lemin tal-vettura; 3.1.1. in-numru ta' identifikazzjoni tal-vettura għandu jkun fi tliet partijiet kif muri hawn taħt: 3.1.1.1. l-ewwel parti tikkonsisti f'kodiċi mogħti lill-manufattur tal-vettura li jagħmilha possibbli li dik il-persuna tkun identifikata. Il-kodiċi għandu jikkonsisti fi tliet karattri (ittri jew ċifri) maħruġa mill-awtoritajiet kompetenti fil-pajjiż li fih il-manufattur għandu l-indirizz reġistrat tiegħu bi qbil mal-prattika ta' l-aġenzija internazzjonali li taġixxi fuq l-awtorizzazzjoni ta' l-Organizzazzjoni Internazzjonali għal Standardization (ISO). L-ewwel karattru jimmarka ż-żona ġeografika, it-tieni l-pajjiż ġewwa żona ġeografika u t-tielet karattru l-manufattur partikolari. Fejn il-manufattur jipproduċi anqas minn 500 vettura fis-sena, it-tielet karattru jkun dejjem 9. Biex ikun identifikat dak il-manufattur, l-awtorità msemmija hawn fuq għandha toħroġ ukoll it-tielet, ir-raba' u l-ħames karattru tat-tielet parti; ê 2006/27/KE Art. 2 u Anness II 3.1.1.2. It-tieni parti tikkonsisti f'sitt karattri (ittri jew ċifri) bil-għan li jiddeskrivu l-karatteristiċi ġenerali tal-vettura (tip, varjant, u fil-każ ta' moped, verżjoni); kull karatteristika tista'tkun rappreżentata b'diversi karattri. Jekk il-manufattur tagħha ma jużax wieħed jew aktar minn dawn il-karattri l-ispazji mhux użati għandhom jintlew b'karattri numeriċi jew alfabetiċi, bl-għażla titħalla f'idejn il-manufattur ê 93/34/KEE 3.1.1.3. it-tielet parti tikkonsisti minn tmien karattri, l-aħħar erbgħa minnhom huma meħtieġa li jkunu numerali u, flimkien maż-żewġ partijiet l-oħra, iridu jagħmluha possibbli li vettura partikolari tkun identifikata b'mod ċar. Kull pożizzjoni mhux użata għandha timtela b'0 biex ikun ottenut in-numru totali ta' karattri meħtieġa.; ê 1999/25/KE Art. 1 u Anness pt. 3 3.1.2. in-numru ta' l-identifikazzjoni tal-vettura għandu, kull fejn ikun possibbli, ikun f'rig wieħed. Il-bidu u t-tmiem ta' dan ir-rig għandhom ikunu mmarkati b'simbolu li la jkun numru Għarbi u lanqas ittra kapitali Latina, kif lanqas ma għandu jkun possibbli li wieħed jiżbalja dan il-karattru ma' xi ieħor bħalu; bħala eċċezzjoni u għal raġunijiet tekniċi dan jista' wkoll jieħu żewġ rigi. Iżda, f'dan il-każ ma għandux ikun hemm spazji vojta bejn xi waħda mit-tliet partijiet u l-bidu u t-tmiem ta' kull rig għandhom ikunu mmarkati b'simbolu li la jkun numru Għarbi u lanqas ittra kapitali Latina, kif lanqas ma għandu jkun possibbli li wieħed jiżbalja dan il-karattru ma' xi ieħor bħalu. L-introduzzjoni tas-simbolu msemmi ġo rig bejn it-tliet partijiet (punt 3.1.1) hija wkoll awtorizzata. M’għandux ikun hemm spazji bejn il-karattri. ê 93/34/KEE 4. KARATTRI 4.1. Ittri Latini u numri Għarab iridu jintużaw għall-markar li hemm provdut fil-punti 2 u 3. Madankollu, l-ittri Latini użati għall-informazzjoni mogħtija fil-punti 2.1.1, 2.1.3 u 3 jridu jkunu ittri kbar. 4.2. Fin-numru ta' identifikazzjoni tal-vettura: 4.2.1. l-ittri I, O u Q, jew singijiet, asteriski jew sinjali oħra speċifiċi huma projbiti; 4.2.2. ittri u ċifri għandu jkollhom l-għoli minimu li ġej: 4.2.2.1. 4 mm fil-każ ta' karattri li ddaħlu b'mod dirett fuq ix- chassis jew frame jew xi struttura oħra simili tal-vettura; 4.2.2.2. 3 mm fil-każ ta' karattri mdaħħla fuq il-pjanċa tad-data tal-manufattur. Appendiċi 1 Eżempju ta' pjanċa tad-data tal-manufattur L-eżempju ta' hawn taħt bl-ebda mod ma jaffettwa l-informazzjoni fil-fatt mogħtija fuq il-pjanċi tad-data tal-manufattur, l-anqas id-dimensjonijiet tal-pjanċa nnifisha, iċ-ċifri jew l-ittri. Hija mogħtija biss bħala eżempju. It-tagħrif addizzjonali msemmi fil-punt 2.3 jista' jiddaħħal hawn taħt jew fuq ġenb wieħed tat-tagħrif mitlub fir-rettangolu li ġej. [pic] Skrizzjon Fl-eżempju ta' hawn fuq ta' pjanċa, il-vettura konċernata ġiet magħmula mill-“Fabbrika Muturi Stella” u type-approved fl-Italja (e3), taħt in-numru 5364. In-numru ta' identifikazzjoni (3GSKLM3AC8B120000) jagħti l-informazzjoni li ġejja: - l-ewwel parti (3GS): - 3: żona ġeografika (Ewropa); - G: pajjiż fiż-żona ġeografika (Ġermanja); - S: manufattur (Fabbrika Muturi Stella); - it-tieni parti (KLM3AC): - KL: tip ta' vettura; - M3: varjant (il- bodywork tal-vettura); - AC: verżjoni (magna tal-vettura); - it-tielet parti (8B120000): - 8B12: identifikazzjoni tal-vettura u għaqda taż-żewġ partijiet l-oħra tan-numru ta' identifikazzjoni; - 0000: pożizzjonijiet mhux użati li ġew mimlija b'0 biex ikun magħmul in-numru totali ta' karattri meħtieġa. Il-livell ta' ħoss statiku huwa ta' 80 dB(A) bi 3 750 dawra/min. ê 93/34/KEE (adattat) Appendiċi 2 Dokument ta' informazzjoni dwar markar statutorju għal tip ta' vettura bil-mutur b'żewg roti jew tlieta (biex titwaħħal ma' l-applikazzjoni għall-approvazzjoni tat-tip tal-komponent KE meta din tintbgħat separatament mill-applikazzjoni għall-approvazzjoni tat-tip KE ta' vettura) Nru ta' l-ordni (mogħti mill-applikant): ....................................................................................... L-applikazzjoni għal approvazzjoni tat-tip tal-komponent KE dwar markar statutorju għal tip ta' vettura bir-roti b'żewġ jew tliet roti għandu jkun fiha l-informazzjoni stabbilita taħt il-punti li ġejjin fil-Parti I, Taqsima A ta’ l-Anness II tad-Direttiva Ö 2002/24/KE Õ: - 0.1, - 0.2, - 0.4 sa 0.6, - 9.3.1 sa 9.3.3. ê 93/34/KEE Appendiċi 3 Isem ta’ l-amministrazzjoni | Ċertifikat ta’ approvazzjoni tat-tip tal-komponent KE dwar markar statutorju għal tip ta’ vetturi bil-mutur b’żewġ roti jew tlieta MUDELL Nru tar-rapport ................................. mis-servizz tekniku ................................ data ............. Nru ta’ approvazzjoni tat-tip tal-komponent KE: ..................... Nru ta’ estensjoni: .............. 1. Marka tad-ditta jew isem tal ………………………………………………………... 2. Tip ta’ vettura: ...................................................……………………………………. 3. L-isem u l-indirizz tal-manifattur: ………………………………......……………... .....…………………………………………………………………………………... 4. Isem u indirizz tar-rappreżentant tal-manifattur (jekk hemm): ..........................…... ....…………………………………………………………………………………... 5. Data meta l-vettura tmur għat-test: …………………………………….....………… .....…………………………………………………………………………………... 6. Approvazzjoni tat-tip tal-komponent KE mogħtija/miċħuda(1): 7. Post: ………………………………………………………………………………... 8. Data: ………………………......……………………………………………………. 9. Firma: ……………………………....………………………………………………. _________________ (1) Ħassar kif xieraq. | _______________ é ANNESS II Parti A Direttiva mħassra flimkien ma’ lista ta' l-emendi suċċessivi tagħha (imsemmija fl-Artikolu 5) Direttiva tal-Kunsill 93/34/KEE (ĠU L 188, 29.7.1993, p. 38) | Direttiva tal-Kummissjoni 1999/25/KE (ĠU L 104, 21.4.1999, p. 19) | Direttiva tal-Kummissjoni 2006/27/KE (ĠU L 66, 8.3.2006, p. 7) | L-Artikolu 2 u l-Anness II biss | Parti B Lista tal-limiti ta’ żmien għat-traspożizzjoni fil-liġi nazzjonali u l-applikazzjoni (imsemmija fl-Artikolu 5) Direttiva | Limitu ta’ żmien għat-traspożizzjoni | Data ta’ applikazzjoni | 93/34/KEE | 14 ta’ Diċembru 1994 | 14 ta’ Ġunju 1995 | 1999/25/KE | 31 ta’ Diċembru 1999 | 1 ta’ Jannar 2000(*) | 2006/27/KE | 31 ta’ Diċembru 2006(**) | 1 ta' Jannar 2007 | (*) Skond l-Artikolu 2 tad-Direttiva 1999/25/KE: “1. B'effett mill-1 ta' Jannar 2000, l-Istati Membri ma għandhomx, għal raġunijiet relatati ma' l-immarkar statutorju: - jirrifjutaw, fir-rigward ta' tip ta' vettura b'żewġ roti jew tlieta, li jagħtu l-approvazzjoni tat-tip tal-KE, - jipprojbixxu r-reġistrazzjoni, il-bejgħ jew id-dħul fis-sevizz ta' vetturi bil-mutur b'żewġ roti jew tlieta, jekk l-immarkar statutorju jkun konformi mal-ħtiġiet tad-Direttiva tal-Kunsill 93/34/KEE, kif emendata b'din id-Direttiva. 2. B'effett mill-1 ta' Lulju 2000, l-Istati Membri għandhom jirrifjutaw li jagħtu l-approvazzjoni tat-tip tal-KE għal kull tip ta' vettura bil-mutur b'żewġ roti jew tlieta għal raġunijiet relatati ma' l-immarkar statutorju jekk il-ħtiġiet tad-Direttiva 93/34/KEE, kif emendata minn din id-Direttiva, ma jkunux issodisfati.” (**) Skond l-Artikolu 5 tad-Direttiva 2006/27/EC: “1. B'effet mill-1 ta' Jannar 2007, fir-rigward ta' vetturi b'żewġ roti jew bi tlieta, li jikkonformaw mad-disposiżżjonijiet stabbiliti fid-Direttivi [...], 93/34/KEE, [...] rispoettivament, kif emendati b'din id-Direttiva, l-Istati Membri m'għandhomx, għal raġunijiet relatati mad-Direttiva konċernata, jirrifjutaw mill jagħtu approvazzjoni tat-tip tal-KE jew jipprojbixxu r-reġistrazzjoni, il-bejgħ jew id-dħul fis-servizz tat-tali vettura. 2. B'effett mill-1 ta' Lulju 2007, l-Istati Membri għandhom jirrifjutaw, għal raġunijiet relatati mad-Direttiva konċernata, milli jagħtu l-approvazzjoni tat-tip tal-KE lil kwalunke tip ta' vettura b'żewġ roti jew bi tlieta li ma tikkonformax mad-disposiżżjonijet stabbiliti fid-Direttivi [...], 93/34/KEE, [...] rispettivament, kif emendati b'din id-Direttiva. _____________ ANNESS III TABELLA TA’ KORRELAZZJONI Direttiva 93/34/KEE | Din id-Direttiva | Artikoli 1, 2 u 3 | Artikoli 1, 2 u 3 | Artikolu 4(1), l-ewwel u t-tieni subparagrafu | — | Artikolu 4(1), it-tielet subparagrafu | Artikolu 4(1) | Artikolu 4(1), ir-raba’ subparagrafu | — | Artikolu 4(2) | Artikolu 4(2) | — | Artikolu 5 | — | Artikolu 6 | Artikolu 5 | Artikolu 7 | Anness | Anness I | — | Anness II | — | Anness III | _____________ [1] KUMM(87) 868 PV. [2] Ara l-Anness 3 għal Parti A tal-Konklużjonijiet. [3] Magħmul skond il-Komunikazzjoni mill-Kummissjoni lill-Parlament Ewropew u lill-Kunsill – Kodifikazzjoni ta’ l- Acquis Communautaire , KUMM(2001) 645 finali. [4] Ara l-Anness II, Parti A għal din il-proposta. [5] ĠU C [...], [...] p. [...]. [6] ĠU C [...], [...] p. [...]. [7] ĠU L 188, 29.7.1993, p. 38. Direttiva kif emendata l-aħħar mid-Direttiva tal-Kummissjoni 2006/27/KE (ĠU L 66, 8.3.2006, p. 7). [8] Ara l-Anness II, Parti A. [9] ĠU L 124 tad-9.5.2002, p. 1. Direttiva kif emendata l-aħħar mid-Direttiva tal-Kunsill 2006/96/KE (ĠU L 363 ta’ l-20.12.2006, p. 81). [10] ĠU L 42, tat-23.2.1970, p. 1.